  Майя Бывальцева 20-тӥ пӧсьтолэзёзь Удмуртиын улӥсьёс Приволжск федерал округысь егитъёслэн «iВолга» форумазы пыриськыны куриськон сётыны быгато. Со сярысь форумлэн пресс-службаез ивортэ. Туэ «iВолга» 24-28 гудырикошконэ форумлэн нимлыко  онлайн амалэн ортчоз. Дышетон программа улсын пыриськисьёс ньыль пӧлысь одӥгзэ нимысьтыз курсэз но ньыль пӧлысь одӥгзэ сменаез бырйыны кулэ: - милям Вормонмы; - мынам ужбергатонэ; - улон понна интывыл; - тодос но цифровой технологиос. Форуме пыриськисьёс понна зарядкаос, шеф-поварен ӵуксиёнъёс, онлайн-концертъёс, иммерсивной спектакль, онлайн-квест, визьсынан шудон, мастер-классъёс но мукет ужрадъёс чакламын. Со сяна, форум улсын грантъёсъя кык вожвылъяськонъёс радъяськозы: Приволжск федерал округысь мерлыко ужпумъёсты быдэстӥсь огазеяськонъёсты азинтыны юрттонъя фондлэн ӵектосъёсъя конкурсэз но Егитъёсын ужанъя федерал агентстволэн нимаз адямиослэн ӵектосъёссыя огъяросси конкурсэз. «iВолга» форум Росси азьмуртлэн Прифолжск федерал округъя ужоскето муртэзлэн дурбасьтэмез улсын ортче. Тодэ вайытом, кылем арын«iВолга 2.0» форумазы пыриськем Удмуртиысь вить егитъёс огъя 1 миллион 400 сюрс манет тыр грантъёс утӥзы.  Тегъёс: Мерлык Ижкар егитъёс Удмуртия ПФО форум  